Diari Oficial de la Generalitat Valenciana


Sumari del DOGV 8318, del 15-06-2018 (2018/5876)

RESOLUCIÓ d'11 de juny de 2018, del síndic major de la Sindicatura de Comptes, per la qual s'ordena publicar la part dispositiva de l'acord del Consell de la Sindicatura de Comptes relatiu al recurs d'alçada interposat contra la llista de les persones aprovades del segon exercici del concurs oposició convocat per a cobrir set places d'ajudant d'auditoria. Convocatòria 01/2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8318

Data del DOGV
:   15-06-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/5876


Data del document
:   11-06-2018

Organisme emissor
:   Sindicatura de Comptes

Tipus de document
:   Resolució

Anàlisi jurídica

RESOLUCIÓ d'11 de juny de 2018, del síndic major de la Sindicatura de Comptes, per la qual s'ordena publicar la part dispositiva de l'acord del Consell de la Sindicatura de Comptes relatiu al recurs d'alçada interposat contra la llista de les persones aprovades del segon exercici del concurs oposició convocat per a cobrir set places d'ajudant d'auditoria. Convocatòria 01/2017. [2018/5876]  
El Consell de la Sindicatura de Comptes, en la seua reunió del dia 11 de juny de 2018, ha resolt el recurs d'alçada interposat per la senyora R.R.B., en data 11 de maig de 2018, contra l'acord pel qual s'aprova el llistat d'aspirants que han superat el segon exercici eliminatori, publicat el 13 d'abril de 2018, adoptat pel tribunal del concurs oposició per a cobrir set places d'ajudant d'auditoria, subgrup A2, convocatòria 01/2017, aprovada pel Consell d'aquesta Institució el 21 de setembre de 2017 (DOGV i BOC de 20.10.2017).  
La part dispositiva de l'esmentat acord és la següent:  
Primer. Desestimar la suspensió sol·licitada per la señora R.  
Segon. Desestimar el recurs interposat pel que es refereix a la petició principal d'incloure l'aspirant en la llista d'opositors que han aprovat el segon exercici continuant el procediment.  
Tercer. Estimar el recurs interposat pel que es refereix a la petició subsidiària d'exonerar l'aspirant de la realització del primer exercici (dues primeres proves eliminatòries: test i desenvolupament) corresponent a la pròxima convocatòria, conservant aquesta puntuació obtinguda en la convocatòria 01/2017.  
Quart. El present acord es notificarà a la recurrent i als altres interessats, i serà objecte de publicació en el DOGV i en el BOC.  
Cinqué. Aquest acord podrà ser impugnat per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, podrà interposar-se potestativament recurs de reposició davant el mateix òrgan que ha dictat aquest acord, en el termini d'un mes comptat des de l'endemà al de la seua notificació, o qualsevol altre recurs que estime procedent. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
La qual cosa es fa pública per al coneixement general.  
  
València, 11 de juny de 2018.- El síndic major: Vicent Cucarella Tormo.